LISA 1									EELNÕU
Maardu Linnavalitsuse
........2026 a
korraldusele nr …..
					

PROJEKTEERIMISTINGIMUSED
LADU-HALL 11 LAIENDAMISE
EHITUSPROJEKTI KOOSTAMISEKS
detailplaneeringu olemasolul
                                         
ASUKOHT: 		          						                     Koplimäe tn 10
Katastritunnus:                     						          	         44601:001:0846
Kinnistu registriosa nr:         							                   11150802
Krundi suurus:	          							                              57 421 m2
Katastriüksuse sihtotstarve:			                                     tootmismaa 95%, ärimaa 5% 


1. EHITUSÕIGUS
1.1. hoone kasutamise otstarve -					                                laohoone
1.2. projekteeritavate hoonete suurim lubatud ehitisealune pind -                                 28 500 m2
1.3. projekteeritavate hoonete suurim lubatud kõrgus -		                                      25 m
1.4. projekteeritava hoone suurim lubatud maapealsete korruste arv -                                        2
1.5. projekteeritavate hoonete katusekalle -                                                                             0-40°
1.6. hoonestusala kaugus krundi piiridest -	    	                                   
(üldiselt vastavalt kehtivale detailplaneeringule, täpne asukoht vt lisa 2)
1.7. Hoone paiknemisel tuleb arvestada keskkonna- ja tuleohutusnõudeid ning  asjaõigusseadusest tulenevaid kinnisomandi kitsendusi.

2. NÕUDED EHITUSPROJEKTILE
2.1. Ühendused ühisveevärgi ja- kanalisatsiooniga lahendada vastavalt kehtivale detailplaneeringule. 
2.2. Vajalikud ühendused teiste tehnovõrkudega lahendada vastavalt võrguvaldajate tehnilistele tingimustele.
2.3. Projektis esitada situatsiooniskeem M 1:2000 ning nõuetekohane asendiplaan koos olemasolevat tehnovõrkude ja projekteeritud majaühendustega kuni ühe aasta vanusel topo-geodeetilisel alusplaanil M 1:500 (geodeetiliste tööde aruanne esitada EVALD geoinfosüsteemi ja lisada ehitusloa taotluse dokumentatsioonile). 
2.4. Kui topo-geodeetilise töö tegemise käigus selguvad vastuolulised piiriandmed või on tuvastatud, et piirimärkide asukohad maastikul ei ole kooskõlas katastrisse kantud piiriandmetega või maastikul on ühes piiripunktis mitu piirimärki, tuleb kinnisasja piir kindlaks teha maakorraldusseaduse § 15 alusel.
2.5. Asendiplaanil näidata ära krundi piirid, katastriüksuse sihtotstarve, kinnistu ja projekteeritud hoone tehnilised näitajad. Asendiplaanile peavad olema kantud kõik ehituskeeluala piirid või hoonestusala, servituudid ja piiranguvööndid, projekteeritav hoone, olemasolevad ja ehitatavad hooned ja rajatised, näidatud prügikonteineri asukoht kinnistul, välja toodud kinnistu ja hoone tehnilised näitajad. Näidata piirete, haljastuse ja heakorra lahendus. Näidata hoone nurgapunktid ja nende koordinaadid.
2.6. Lahendada krundi heakorrastus ja haljastus. Haljastatud ala osakaal kinnistul peab olema vähemalt 5%. 
2.7. Lahendada krundi vertikaalplaneerimine ning anda hoone vertikaalne sidumine. Projektis peab olema lahendatud sademevee immutamine oma kinnistu piires või ärajuhtimine. Sademevee juhtimine naaberkinnistutele ilma vastava kooskõlastuseta on keelatud.
2.8. Asendiplaanil näidata jäätmemahutite asukohad.
2.9. Vajadusel anda krundi piirdeaia ja värava(te) arhitektuurne lahendus. Aeda rajades ei tohi rikkuda naabrusõigusi. 
2.10. Lahendada sõidukite liikluskorraldus ja parkimine vastavalt kehtivale detailplaneeringule. Parkimiskohtade arvu kõrvalekalde puhul tuleb seda seletuskirjas vastavalt põhjendada. 
2.11. Projekt koostada ja vormistada vastavalt majandus- ja taristuministri 17.07.2015.a määrusele nr 97 „Nõuded ehitusprojektile“, Eesti Standard EVS 932:2017 „Hoone	ehitusprojekt“ määratud mahus. Asendiplaan esitada mõõtkavas M 1:500 ja arhitektuur-ehituslikud joonised M 1:50.
2.12. Ehitusprojekti koosseisus peab olema ehitusjäätmete käitluskava. Ehitus- ja lammutuspraht on ehitus-, remondi- või lammutustööde käigus ehitiste osadest  tekkivad ehitusmaterjali jäätmed ja pinnas. Alus: Maardu Linnavolikogu 22.11.2022  määrus  nr 25 „Maardu linna jäätmehoolduseeskiri“. Ehitusjäätmete käitlemisega seotud dokumentatsioon tuleb lisada ehitusdokumentatsioonile ning esitada koos kasutusloa taotlusega. Ehitusjäätmete käitlemist puudutava dokumentatsiooni puudumisel on Maardu Linnavalitsusel õigus kasutusloa väljastamisest keelduda.
2.13. Ehitusprojekti seletuskirjas kirjeldada kavandatavat tegevust laohoones. Kavandatav tegevus peab vastama kehtiva detailplaneeringu lahendusele. 
2.14. Juhul, kui kavandatud tegevus võib eeldatavalt olla olulise keskkonnamõjuga, lähtudes KeHJS § 6 lõikes 2 ja Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ sätestatust, peab ehitusprojekti koosseisus olema kavandatava tegevuse keskkonnamõju hindamise eelhinnang. 
2.15. Soovitav on teostada radooniuuringud. Siseruumides tuleb tagada radooniohutu keskkond.
2.16. Ehitusloa saamiseks esitada vastav taotlus ehitisregistri kaudu (www.ehr.ee) koos nõuetekohase	ehitusprojektiga. Taotlusele lisada väljastatud projekteerimistingimused.

3. MUUD TINGIMUSED
3.1. Projekteerimistingimused kehtivad viis aastat.
3.2. Maardu Linnavalitsusel on õigus peatada ehitusloa või ehitusteatise menetlus senikauaks, kuni on lõppenud vastav ehitusjärelevalve menetlus. Antud õigust kohaldatakse ka ehitistele, mis ei asu kinnistupiiride sees, kuid mis on kinnistuga funktsionaalselt seotud (sh kinnistu sissesõidutee, väljaspool kinnistut asuv piirdeaed ning üle kinnistu piiri ehitatud hoone).

